Aarhuus Stifts-Tidende, 1833-03-16
Fyrstinde Bagratien, der opholder sig i Paris, har faaet Ordre til strax at komme hjem til Rusland, da ellers hendes Godser ville blive konfiskerede. Den franske Regjering har givet Ordre til at kjøbe. 16000 Heste. (Af Krigsministerens Beretning til Kongen faaes nylig, at Armeen havde i f. A. mistet 12000 i Heste.)Et tydsk Blad, der fra dets Begyndelse og til Udgang 1832, med al Føie stedse har havt Ord for at høre til de fredeligste og tammeste: "Zeitung fur die elegante Welt, er fra Nytaar 1833, under en ny Redacteur, Hr. Laube, paa eengang optraadt harniskklædt, væbnet fra Top til Tag, som en Radical-Reformator, en Romantiker af den moderneste Skole, kort, i Eet og Alt tilskaaret efter den elegante Verdens allernyeste tydske Snit. Politiken, der tilforn laae reent udenfor dets Gebeet, spiller nu en Hovedrolle deri, og den nye Elegante begynder sin Bane som Politiker med at lade samtlige europæiske Stater passere Revue. Ved denne Leilighed er den ingen, mod hvilken han saaledes giver sin vildtydske Harme og Vittighed Tøilen, som mod - vort lille Danmark. Man høre, hvorledes han characteriserer det og os Danske: "Danmark er den moderne Civilisations Frysepunkt, de Danskes Mel og Blods=Ansigter see med Jndifferents ind i det forvirrede Europa; de af Sundhed bugnende Piger kjende Jntet til Verdens og Menneskenes nye Tillokkelser."(Hvilke Tillokkelser, Maaskee dem, der ligge i Europas "Forvirring"!) – "Danmark sidder sammen krøbet ved Sundtolden og venter paa Østersøens gamle, talrige Skibe, men kun Dampbaadens Røgstøtte drager forbi, Østersøens falske Vand er forladt, Flagene flyve til andre Hemisphærer. Siden det frække Bombardement i 1809 (vor Panegyricus binder sig, som man seer, ikke strængt til Aarstal!) er Danmark ikke meere blevet kraftigen sundt – (dets Børn har Forf. imidlertid tillagt sunde "Melk= og Blods Ansigter, ja de danske Piger "bugne af Sundhed, "det har hengivet sig til en svagelig Søvn; dets Publicister skrive forældet Kram" (hvoraf vor Vildtydsker formodentlig ikke kjender en Tøddel), en Deel af Postbefordringen (sic.) er i langsomme Bønders Hænder; man maa i Regn og Storm kjøre paa en aaben Kurvevogn, nu først indrettes en Art af Rigsdag, der sammensat under de mangelfuldeste Former, er et Værk af den godmodige Konge, men ogsaa et føieligt Redskab for hver Konge." – Det kan man kalde en Characteristik in nuce, Sundtold, Publici ster, Postvæsen og Provindsialstænder skildrede i saa, men kraftige Træk - og dermed er billedet færdigt. - Sverrig lader han derimod slippe med heelt Skind af Skjærsilden. "De frie Jnstitutioner, som der forlanges, tilstaaes, omhandles, rangere Sverrig strax efter Frankrig og Engelland (?). Bondestanden optræder med lydelig Tale paa Rigsdagene, Pressen udtaler uforfærdet, mangehaande Ord, Adelen er i Norge alt gandske afskaffet!" (Vor Tydsker holder, som man seer, Norge for en Provinds af Sverrig!) "Men(nu kommer Skyggesiden!) "Naturen bliver meer og mere karrig, Kobberets og Jernets Land er fattigt paa Guld, Polarkredsens Herredømme skrider stedse dybere ind i Landets Liv. Sverrig bliver stedse fattigere. Det kommer den bekymrede Tilskuer for, som om et nyt Jsland vorede ind i Tiden."(O Tydsker, O Genialitet!!)(Khousp.)